ประกาศกรมสรรพสามิตเรื่องหลักเกณฑ์ และเงื่อนไขในการเสียภาษีอัตราศูนย์ของรถยนต์นั่งหรือรถยนต์โดยสารที่มีที่นั่งไม่เกิน๑๐ คน ที่ใช้เป็นรถพยาบาล[๑] อาศัยอำนาจตามความใน (๑) ของประเภทที่๐๖.๐๑ และ ๐๖.๐๒ รถยนต์นั่งหรือรถยนต์โดยสารที่มีที่นั่งไม่เกิน ๑๐ คน ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ อธิบดีกรมสรรพสามิต จึงออกประกาศไว้ ดังต่อไปนี้ข้อ ๑รถยนต์นั่งหรือรถยนต์โดยสารที่มีที่นั่งไม่เกิน ๑๐ คนที่เสียภาษีอัตราศูนย์ต้องเป็นไปตามหลักเกณฑ์ และเงื่อนไขดังนี้๑.๑ ต้องเป็นรถยนต์ที่ใช้ในการรับ -ส่งผู้ป่วย หรือผู้บาดเจ็บ ที่ได้ติดตั้งอุปกรณ์สำหรับการรักษาพยาบาลฉุกเฉินโดยพื้นที่ภายในรถจะต้องกว้างยาวและสูงเพียงพอสำหรับให้ผู้ป่วยหรือผู้บาดเจ็บนอนและให้การช่วยเหลือผู้ป่วย หรือผู้บาดเจ็บได้โดยสะดวกซึ่งในขณะนำออกจากโรงอุตสาหกรรม หรือในขณะนำเข้ามาในราชอาณาจักรอย่างน้อยจะต้องมีอุปกรณ์ต่าง ๆ ดังนี้(๑)เปลนอนพร้อมเบาะและสายยึดตรึงผู้ป่วยหรือผู้บาดเจ็บ ชนิดปรับระดับนั่ง - นอนและเคลื่อนย้ายได้ พร้อมที่ยึดเปลป้องกันมิให้เปลเลื่อนไป - มา(๒)ท่อบรรจุออกซิเจนและอุปกรณ์ให้ออกซิเจน(๓) เครื่องดูดเสมหะและอุปกรณ์(๔) อุปกรณ์แขวนขวดน้ำเกลือหรือเลือด(๕) ตู้หรือที่สำหรับเก็บรักษาหรือจัดวางเครื่องอุปกรณ์ยาและเวชภัณฑ์ที่จำเป็นในการช่วยชีวิตฉุกเฉิน(๖) ที่นั่งสำหรับแพทย์และพยาบาลดูแลผู้ป่วยหรือผู้บาดเจ็บ(๗)ไฟสัญญาณฉุกเฉินประจำรถติดตั้งให้เห็นชัดเจน(๘) สัญญาณไซเรน๑.๒จำนวนของรถยนต์นั่งหรือรถยนต์โดยสารที่มีที่นั่งไม่เกิน ๑๐ คนที่ใช้เป็นรถพยาบาลของโรงพยาบาลหรือหน่วยงาน ซึ่งมิใช่โรงพยาบาลหรือหน่วยงานของรัฐที่จะได้รับอนุมัติเสียภาษีอัตราศูนย์ ต้องพิจารณาถึงจำนวนรถพยาบาลที่มีอยู่เดิมโดยเมื่อรวมกับจำนวนของรถพยาบาลที่มีอยู่เดิมแล้ว ต้องมีจำนวนไม่เกิน ๕๐ คันข้อ ๒ผู้ใดประสงค์จะขอเสียภาษีอัตราศูนย์สำหรับรถยนต์นั่งหรือรถยนต์โดยสารที่มีที่นั่งไม่เกิน๑๐ คน ที่ใช้เป็นรถพยาบาล ให้ยื่นแบบคำขอเสียภาษีอัตราศูนย์ตามแบบท้ายประกาศนี้พร้อมด้วยหลักฐานตามที่ระบุไว้ในคำขอ ณ สถานที่ ดังต่อไปนี้๒.๑ กรณีผลิตขึ้นในราชอาณาจักรให้ผู้ประกอบอุตสาหกรรมยื่นคำขอต่อเจ้าพนักงานสรรพสามิต ณสำนักงานสรรพสามิตพื้นที่ที่โรงอุตสาหกรรมตั้งอยู่ก่อนนำรถยนต์ออกจากโรงอุตสาหกรรม๒.๒ กรณีนำเข้าให้ผู้นำเข้ายื่นคำขอต่อเจ้าพนักงานสรรพสามิต ณ สำนักงานสรรพสามิตพื้นที่ที่ด่านศุลกากรที่มีการนำเข้าหรือด่านศุลกากรที่มีการดำเนินพิธีการศุลกากรตรวจปล่อยสินค้าตั้งอยู่แล้วแต่กรณี ก่อนการนำเข้าทุกครั้ง ทั้งนี้เพื่อนำหลักฐานที่ได้รับอนุมัติให้เสียภาษีอัตราศูนย์ดังกล่าวไปใช้เป็นหลักฐาน ณกรมศุลกากร หรือด่านศุลกากรต่อไปข้อ ๓ให้สรรพสามิตพื้นที่เป็นผู้มีอำนาจอนุมัติให้เสียภาษีอัตราศูนย์ โดยการอนุมัติให้เสียภาษีอัตราศูนย์ให้มีผลดังนี้๓.๑ กรณีผลิตขึ้นในราชอาณาจักรให้มีผลตั้งแต่วันที่ผู้มีหน้าที่เสียภาษีได้ยื่นคำขอเสียภาษีอัตราศูนย์เป็นต้นไป๓.๒ กรณีนำเข้า ให้มีผลตั้งแต่วันที่อนุมัติให้เสียภาษีอัตราศูนย์เป็นต้นไปกรณีที่จำนวนรถพยาบาลที่จะขออนุมัติเสียภาษีอัตราศูนย์รวมกับรถพยาบาลที่มีอยู่เดิมเกินกว่าจำนวนที่กำหนดในข้อ๑.๒ แต่พิจารณาแล้วมีเหตุอันควรให้อนุมัติให้สรรพสามิตพื้นที่ขอความเห็นชอบจากผู้อำนวยการสำนักงานสรรพสามิตภาคก่อนการอนุมัติข้อ ๔ในกรณีมีเหตุสุดวิสัยหรือเหตุจำเป็นจนไม่สามารถยื่นคำขอเสียภาษีอัตราศูนย์ได้ก่อนนำรถยนต์ออกจากโรงอุตสาหกรรมหรือก่อนการนำเข้าให้สรรพสามิตพื้นที่โดยความเห็นชอบของผู้อำนวยการสำนักงานสรรพสามิตภาคมีอำนาจขยายระยะเวลาในการยื่นคำขอเสียภาษีอัตราศูนย์สำหรับรถยนต์นั่งหรือรถยนต์โดยสารที่มีที่นั่งไม่เกิน๑๐ คน ที่ใช้เป็นรถพยาบาลข้อ ๕การใดอยู่ระหว่างการดำเนินการตามประกาศกรมสรรพสามิต เรื่อง หลักเกณฑ์เงื่อนไข และจำนวนของรถยนต์นั่งหรือรถยนต์โดยสารที่มีที่นั่งไม่เกิน ๑๐ คนที่ใช้เป็นรถพยาบาลของส่วนราชการ โรงพยาบาล หรือองค์การสาธารณกุศลซึ่งได้รับการยกเว้นภาษีสรรพสามิตให้ดำเนินการให้แล้วเสร็จสำหรับการดำเนินการต่อไปให้เป็นไปตามที่กำหนดในประกาศนี้การดำเนินการใด ๆ ตามประกาศกรมสรรพสามิตเรื่อง หลักเกณฑ์ เงื่อนไข และจำนวนของรถยนต์นั่งหรือรถยนต์โดยสารที่มีที่นั่งไม่เกิน๑๐ คน ที่ใช้เป็นรถพยาบาลของส่วนราชการโรงพยาบาลหรือองค์การสาธารณกุศลซึ่งได้รับการยกเว้นภาษีสรรพสามิต ที่ได้ดำเนินการไว้ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้ หรือจนกว่าจะมีคำสั่งยกเลิกหรือเปลี่ยนแปลงข้อ ๖ ประกาศนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปประกาศณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิต[เอกสารแนบท้าย]๑.แบบคำขอเสียภาษีอัตราศูนย์สำหรับรถยนต์นั่งหรือรถยนต์โดยสารที่มีที่นั่งไม่เกิน ๑๐คน ที่ใช้เป็นรถพยาบาล (ภส.๐๕ - ๑๑)(ดูข้อมูลจากภาพกฎหมาย)พัชรภรณ์/จัดทำ๕ตุลาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๖๙ (เล่มที่ ๒)/๒๔ พฤษภาคม ๒๕๖๑